Document ID: 32005R0358

KOMISJONI MÄÄRUS (EÜ) nr 358/2005,
2. märts 2005,
teatavate söödalisandite tähtajatu lubamise ja varem lubatud söödalisandite uute kasutusviiside lubamise kohta
(EMPs kohaldatav tekst)
EUROOPA ÜHENDUSTE KOMISJON,
võttes arvesse Euroopa Ühenduse asutamislepingut,
võttes arvesse nõukogu 23. novembri 1970. aasta direktiivi 70/524/EMÜ söödalisandite kohta, (1) eriti selle artiklit 3, artikli 9d lõiget 1 ja artikli 9e lõiget 1,
võttes arvesse Euroopa Parlamendi ja nõukogu 22. septembri 2003. aasta määrust (EÜ) nr 1831/2003 loomasöötades kasutatavate söödalisandite kohta, (2) eriti selle artiklit 25,
ning arvestades järgmist:
(1)
Määruses (EÜ) nr 1831/2003 on sätestatud söödalisandite kasutamise lubamine Euroopa Liidus.
(2)
Määruse (EÜ) nr 1831/2003 artiklis 25 on sätestatud üleminekumeetmed seoses söödalisandite lubamise taotlustega, mis vastavalt direktiivile 70/524 on esitatud enne kõnealuse määruse kohaldamise kuupäeva.
(3)
Määruse (EÜ) nr 1831/2003 lisades loetletud söödalisandite lubamise taotlused esitati enne selle määruse kohaldamise kuupäeva.
(4)
Liikmesriikide esialgsed märkused nende taotluste kohta avaldati direktiivi 70/524/EMÜ artikli 4 lõike 4 alusel ja esitati komisjonile enne määruse (EÜ) nr 1831/2003 kohaldamise kuupäeva. Sellepärast tuleks jätkata nende taotluste käsitlemist vastavalt direktiivi 70/524/EMÜ artiklile 4.
(5)
Komisjoni määrusega (EÜ) nr 654/2000 (3) on broilerkanade puhul esmakordselt ajutiselt lubatud kasutada ensüümpreparaati, mis sisaldab Bacillus amyloliquefaciens’i (DSM 9553) toodetavat α-amülaasi ja endo-1,3(4)-β-glükanaasi.
(6)
On esitatud uusi andmeid, mis toetavad taotlust, et selle ensüümpreparaadi kasutamine oleks lubatud tähtajatult.
(7)
Euroopa Toiduohutusamet (EFSA) esitas 15. septembril 2004 soodsa arvamuse seda ensüümpreparaati tootva mikroorganismi toksiinitootmisvõime kohta.
(8)
Hindamine näitas, et kõnealuseks lubamiseks vajalikud direktiivi 70/524/EMÜ artiklis 3a ettenähtud tingimused on täidetud.
(9)
Komisjoni määrusega (EÜ) nr 2437/2000 (4) on broilerkanade puhul ajutiselt lubatud kasutada ensüümpreparaate, mis sisaldavad Aspergillus aculeatus’e (CBS 589.94) toodetud endo-1,3(4)-β-glükanaasi, Trichoderma longibrachiatum’i (CBS 592.94) toodetud endo-1,4-β-glükanaasi, Bacillus amyloliquefaciens’i (DSM 9553) toodetud α-amülaasi, Bacillus amyloliquefaciens’i (DSM 9554) toodetud batsillolüsiini ja Trichoderma viride’ (NIBH FERM BP 4842) toodetud endo-1,4-β-ksülanaasi.
(10)
On esitatud uusi andmeid, mis toetavad taotlust, et selle ensüümpreparaadi kasutamine oleks lubatud tähtajatult.
(11)
Hindamine näitas, et kõnealuseks lubamiseks vajalikud direktiivi 70/524/EMÜ artiklis 3a ettenähtud tingimused on täidetud.
(12)
Komisjoni määrusega (EÜ) nr 2437/2000 on broilerkanade puhul ajutiselt lubatud kasutada ensüümpreparaate, mis sisaldavad Aspergillus aculeatus’e (CBS 589.94) toodetud endo-1,3(4)-β-glükanaasi, Trichoderma longibrachiatum’i (CBS 592.94) toodetud endo-1,4-β-glükanaasi, Bacillus amyloliquefaciens’i (DSM 9553) toodetud α-amülaasi ja Trichoderma viride’ (NIBH FERM BP 4842) toodetud endo-1,4-β-ksülanaasi.
(13)
On esitatud uusi andmeid, mis toetavad taotlust, et selle ensüümpreparaadi kasutamine oleks lubatud tähtajatult.
(14)
Hindamine näitas, et kõnealuseks lubamiseks vajalikud direktiivi 70/524/EMÜ artiklis 3a ettenähtud tingimused on täidetud.
(15)
Komisjoni määrusega (EÜ) nr 1436/98 (5) on broilerkanade puhul esmakordselt ajutiselt lubatud kasutada ensüümpreparaati, mis sisaldab Trichoderma longibrachiatum’i (CBS 357.94) toodetud endo-1,3(4)-β-glükanaasi ja endo-1,4-β-ksülanaasi.
(16)
On esitatud uusi andmeid, mis toetavad taotlust, et selle ensüümpreparaadi kasutamine oleks lubatud tähtajatult.
(17)
Hindamine näitas, et kõnealuseks lubamiseks vajalikud direktiivi 70/524/EMÜ artiklis 3a ettenähtud tingimused on täidetud.
(18)
Sellepärast tuleks nende nelja I lisas määratletud ensüümpreparaadi kasutamist lubada tähtajatult.
(19)
Komisjoni määrusega (EÜ) nr 2697/2000 (6) on teratoiduliste dekoratiivlindude ja väikenäriliste puhul ajutiselt lubatud kasutada värvainena tartrasiini.
(20)
On esitatud uusi andmeid, mis toetavad taotlust, et selle värvaine kasutamine oleks lubatud tähtajatult.
(21)
Hindamine näitas, et kõnealuseks lubamiseks vajalikud direktiivi 70/524/EMÜ artiklis 3a ettenähtud tingimused on täidetud.
(22)
Määrusega (EÜ) nr 2697/2000 on teratoiduliste dekoratiivlindude ja väikenäriliste puhul ajutiselt lubatud kasutada värvainena loojangukollast FCF.
(23)
On esitatud uusi andmeid, mis toetavad taotlust, et selle värvaine kasutamine oleks lubatud tähtajatult.
(24)
Hindamine näitas, et kõnealuseks lubamiseks vajalikud direktiivi 70/524/EMÜ artiklis 3a ettenähtud tingimused on täidetud.
(25)
Määrusega (EÜ) nr 2697/2000 on teratoiduliste dekoratiivlindude ja väikenäriliste puhul ajutiselt lubatud kasutada värvainena patentsinist V.
(26)
On esitatud uusi andmeid, mis toetavad taotlust, et selle värvaine kasutamine oleks lubatud tähtajatult.
(27)
Hindamine näitas, et kõnealuseks lubamiseks vajalikud direktiivi 70/524/EMÜ artiklis 3a ettenähtud tingimused on täidetud.
(28)
Määrusega (EÜ) nr 2697/2000 on teratoiduliste dekoratiivlindude ja väikenäriliste puhul ajutiselt lubatud kasutada värvainena klorofülli ja vase kompleksi.
(29)
On esitatud uusi andmeid, mis toetavad taotlust, et selle värvaine kasutamine oleks lubatud tähtajatult.
(30)
Hindamine näitas, et kõnealuseks lubamiseks vajalikud direktiivi 70/524/EMÜ artiklis 3a ettenähtud tingimused on täidetud.
(31)
Sellepärast tuleks nende nelja II lisas määratletud värvaine kasutamist lubada tähtajatult.
(32)
Bacillus subtilis’e (LMG-15136) toodetud endo-1,(4)-β-ksülanaasi sisaldavat preparaati on lubatud tähtajatult kasutada broilerkanade puhul komisjoni määrusega (EÜ) nr 1259/2004 (7) ning ajutiselt lubatud kasutada põrsaste puhul komisjoni määrusega (EÜ) nr 937/2001, (8) broilerkalkunite puhul komisjoni määrusega (EÜ) nr 2188/2002 (9) ja nuumsigade puhul komisjoni määrusega (EÜ) nr 261/2003. (10)
(33)
On esitatud uusi andmeid, mis toetavad taotlust, et seda ensüümpreparaati lubataks kasutada ka munakanade puhul.
(34)
Euroopa Toiduohutusamet (EFSA) on esitanud arvamuse kõnealuse preparaadi kasutamise kohta, milles tehakse järeldus, et käesoleva määruse III lisas sätestatud tingimustel ei ole see preparaat eespool nimetatud täiendavatele loomaliikidele ohtlik.
(35)
Hindamine näitas, et kõnealuse preparaadi asjakohase kasutusviisi lubamiseks vajalikud direktiivi 70/524/EMÜ artikli 9e lõikes 1 ettenähtud tingimused on täidetud.
(36)
Komisjoni määrusega (EÜ) nr 418/2001 (11) on broilerkanade puhul lubatud kasutada Trichoderma reesei’ (CBS 528.94) toodetud 3-fütaasi sisaldavat ensüümpreparaati.
(37)
On esitatud uusi andmeid, mis toetavad taotlust, et seda ensüümpreparaati lubataks kasutada ka broilerkalkunite ja emiste puhul.
(38)
Euroopa Toiduohutusamet (EFSA) on esitanud arvamuse kõnealuse preparaadi kasutamise kohta, milles tehakse järeldus, et käesoleva määruse III lisas sätestatud tingimustel ei ole see preparaat eespool nimetatud täiendavatele loomaliikidele ohtlik.
(39)
Sellepärast tuleks nende kahe III lisas määratletud ensüümpreparaadi kasutamist lubada ajutiselt neli aastat.
(40)
Enterococcus faecium’i sisaldavat mikroorganismipreparaati on tähtajatult lubatud kasutada vasikate puhul komisjoni määrusega (EÜ) nr 1288/2004 (12) ning ajutiselt lubatud kasutada kuni 30. juunini 2004 broilerkanade, põrsaste, nuumsigade, emiste ja nuumveiste puhul komisjoni määrusega (EÜ) nr 866/1999. (13)
(41)
On esitatud uusi andmeid, mis toetavad taotlust, et seda mikroorganismipreparaati lubataks kasutada ka koerte ja kasside puhul.
(42)
Euroopa Toiduohutusamet (EFSA) on esitanud arvamuse kõnealuse preparaadi kasutamise kohta, milles tehakse järeldus, et käesoleva määruse IV lisas sätestatud tingimustel ei ole see preparaat eespool nimetatud täiendavatele loomaliikidele ohtlik.
(43)
Hindamine näitas, et kõnealuse preparaadi asjakohase kasutusviisi lubamiseks vajalikud direktiivi 70/524/EMÜ artikli 9e lõikes 1 ettenähtud tingimused on täidetud.
(44)
Sellepärast tuleks selle IV lisas määratletud ensüümpreparaadi kasutamist lubada ajutiselt neli aastat.
(45)
Taotluste hindamine näitas, et töötajate kaitsmiseks käesoleva määruse lisades määratletud söödalisanditega kokkupuutumise eest on vajalikud teatavad menetlused. See kaitse tuleks tagada töötajate töötervishoidu ja tööohutuse parandamist soodustavate meetmete kehtestamist käsitleva nõukogu 12. juuni 1989. aasta direktiivi 89/391/EMÜ (14) rakendamise abil.
(46)
Käesolevas direktiivis ettenähtud meetmed on kooskõlas toiduahela ja loomatervishoiu alalise komitee arvamusega,
ON VASTU VÕTNUD KÄESOLEVA MÄÄRUSE:
Artikkel 1
Ensüümide rühma kuuluvaid I lisas määratletud preparaate lubatakse tähtajatult söödalisanditena kasutada selles lisas ettenähtud tingimustel.
Artikkel 2
Värvainete ja pigmentide rühma kuuluvaid II lisas määratletud aineid lubatakse tähtajatult söödalisanditena kasutada selles lisas ettenähtud tingimustel.
Artikkel 3
Ensüümide rühma kuuluvaid III lisas määratletud preparaate lubatakse ajutiselt söödalisanditena kasutada neli aastat selles lisas ettenähtud tingimustel.
Artikkel 4
Mikroorganismide rühma kuuluvaid IV lisas määratletud preparaate lubatakse ajutiselt söödalisanditena kasutada neli aastat selles lisas ettenähtud tingimustel.
Artikkel 5
Käesolev määrus jõustub kolmandal päeval pärast selle avaldamist Euroopa Liidu Teatajas.
Käesolev määrus on tervikuna siduv ja vahetult kohaldatav kõikides liikmesriikides.
Brüssel, 2. märts 2005

Labels: 3
17
6